als_Latn dik_Latn sag_Latn
БиToлa
Abazhuri në Shtëpinë e Oficerëve në Manastir qëndron në tokë duke pritur instruksione
Policia ka filluar hetime ndërsa nga Enti dhe muzeu i Manastirit presin udhëzime nga Drejtoria për mbrojtjen e trashëgimisë kulturore se çfarë të bëhet me pjesët e mbetura të abazhurit të kristaltë që thuajse gjashtë dekada zbukuronte Shtëpinë e Oficerëve në Manastir.
Pjesët e mbetur nga abazhuri i demoluar edhe më tej qëndrojnë në dyshemenë e sallës. Policia ka kryer ekspertizë në vendin e ngjarjes dhe priten rezultatet e hetimit.
“Po punohet në mënyrë të pa ndalë, konfirmoi zëdhënësja e SPB Manastir, Sanja Stamatova.
Drejtori i Entit dhe muzeut Manastir, Zoran Altinparmakov thotë se pas ekspertizës së inspektorëve të policisë edhe më tej mbetjet e abazhurit qëndrojnë në dysheme si dëshmi.
“Të hënën është bërë ekspertizë nga policia dhe ekipet profesionale. Nuk ka arsye pse pjesët e abazhurit të vendosen në depo, ato janë dëshmi dhe qëndrojnë aty” thotë Altinparmakov.
Sipas tij, ekspertët nga Drejtoria e mbrojtjes së trashëgimisë kulturore duhet të japin udhëzime se çfarë duhet të bëhet me abazhurin më tutje.
“Presim udhëzime nga Drejtoria. Abazhuri është aq i shkatërruar saqë nuk ka shpëtim. Kjo është njësoj sikur të digjni kishë deri në themel, çfarë mund të shpëtoni? shton Altinparkamov.
Numri një i Entit dhe muzeut Manastir hedh poshtë mundësinë që abazhuri ndoshta ka rënë vet. Thotë se Shtëpia e Oficerëve si konstruksion është në gjendje të mirë dhe s’mundet të prishet vet, por se është vepër e huliganëve që qëllimisht i kanë prerë kaishët dhe mbajtëset e abazhurit.
“Sjellja e këtillë anarkiste duhet dënuar, ai apo ata që e kanë bërë dëmin duhet ta paguajnë, kjo është njësoj sikur shkatërrimi i fasadave në Shirok Sokak” thotë Altinparmakov.
Transportuesit nga “Transporter” nuk kanë të ndaluar, madje vazhdojnë me avazin e vjetër apo edhe më shpejtë
Prokuroria speciale ka prova të reja në rastin e transportit të nxënësve “Transporter” ku si i dyshuari i parë është kryetari i Komunës Manastir, Vladimir Taleski, deklarojnë nga prokuroria për “Meta”. Sipas informacioneve deri tek të cilat arritëm, PSP ka dërguar 30 kërkesa të reja për ekspertizën e dokumenteve në shkollat e Manastirit, Ministrinë e financave dhe transportuesit e dyshuar…
Manipulimi më i madh, sipas PSP-së, është bërë me tenderët e vitit 2009 dhe 2011. Sipas Ligjit për transport, ndalohet të përzihet transporti i komunës me atë të nxënësve.
Që paradoksi të jetë më i madh, ditën e njëjtë kur PSP informonte për rastin “Transporter”, ku u hap procedurë hetimore ndaj 22 personave, për shkak të dyshimit se kanë kryer veprën “shpërdorim të detyrës zyrtare”, dy nga kompanitë e dyshuara për kriminalitet kanë marrë dy linja të reja për shërbim në komunën Manastir.
Komuna Manastir ka vendosur “Xhem Turs” dhe “Bobi Turs” të jenë transportuesit që do ta mbajnë linjën e re me numër 3, që do të kaloj afër pjesës së qytetit që quhet “Parisi Vogël” si dhe pjesën e sipërme të Manastirit tek spitali “Plodnost”.
Shkruan:
Vlado Gjorçev
Ky hulumtim është mundësuar me mbështetjen e popullit amerikan përmes Agjencisë së SHBA-së për zhvillim ndërkombëtar (USAID) në suazat e Programit të USAID kundër korrupsionit. Përmbajtja e publikimit është përgjegjësi e autorit dhe nuk i përmban qëndrimet e USAID apo Qeverisë së SHBA-së.
Manastir: ‘Kodra e Artë’ u bë lagje e errët
Edhe pas pesë vitesh nga paralajmërimi i projektit të lagjes “Kodra e Artë” ku duhej të ndërtohej kompleksi më luksoz në Manastir me hacienda, ndërtesa, çerdhe dhe institucione tjera- ai vendbanim me qytetin është lidhur vetëm me rrugica të ngushta.
Si dhe përse janë harxhuar 2.5 milionë euro nga paratë e manastirasve të cilat ishin të destinuara për ndërtim infrastrukture?
I ka pyetur dikush qytetarët?
Puna financiare e Komunës është rast hetimi edhe i Prokurorisë Speciale.
Më shumë se 3000 qytetar të Manastirit janë nisur për protestën në Shkup
Më shumë se 3000 qytetar të Manastirit janë nisur për protestën në Shkup që do ta organizoj opozita. Në kolonën e gjatë janë gjithsej 19 autobusë, 14 minibusë dhe 300 makina me qytetar të Manastirit që do ta mbështetin mitingun në Shkup.
Asnjë prej transportuesve të Manastirit nuk deshi të vozis për opozitën. Me arsyetim se janë nën presion të madh mbrëmë ka anuluar edhe transportuesi i fundit i autobusëve. Kështu që, mbrëmë social- demokratët e LSDM-së mezi kanë arritur të angazhojnë 19 autobus nga Tetova, Kërçova dhe Negotina.
Deputeti dhe lideri i social- demokratëve të Manastirit Vasko Kovaçeveski për “Meta” konfirmon se mbi 3000 qytetar të Manastirit janë nisur për në Shkup. Kolona është para Pletvarit dhe tani për tani nuk ka probleme.
“Edhe krahas gjithë problemeve dhe presioneve që këto ditë po ballafaqohemi lidhur me organizimin, megjithatë ia dolëm që qytetarët e Manastirit t’i dërgojmë në mitingun në Shkup. Kjo tregon se Manastiri ka disponim opozitar dhe qytetarët janë shumë të motivuar që t’i thonë “jo” kësaj Qeverie- tha Kovaçevski.
Nga Prilepi në mitingun e sotëm në Shkup pritet të arrijnë mbi 3000 qytetar. Ato do të udhëtojnë me 300 makina ndërsa për 1500 persona do të ketë autobusë dhe furgonë. Numri është i madh i banorëve të Prilepit që me vet- nismë, pa transport të organizuar, do të vijnë apo tanimë kanë ardhur në Shkup për ta mbështetur mitingun e opozitës.
“Parkimet e qytetit” në Manastir ndajnë dënime prej 1000 denarëve
Shoqata me përdestinacion të veçantë “Parkimet e qytetit” në Manastir si polici rrugore, filluan të gjobisin shoferët për parkimin e parregullt me gjoba prej 1000 denarësh. Veturave të Manastirit dje u janë vënë bllokuese në rrota dhe paralajmërime se do të paguajnë dënime, edhepse janë parkuar në vija të këmbësorëve, në hapësirën e gjelbërt ose në vende të cilat nuk janë pjesë e parkimit zonal. Manastirasit të cilët ishin të befasuar në mënyrë të pakëndshme u ankuan te mediat lokale, të befasuar që nga “Parkimet e qytetit” në Manastir sillen sikur të jenë policia. gjobitja e këtillë aplikohet që nga 10 marsi.
Për “Televizionin Tera”, manastirasi Ivan Pitoshka thotë se automjetin e ka lënë përpara spitalit klinik në Manastir, në vendin ku nuk është shënuar vendparkimi apo, edhe, ndalesë parkimi, por kur është kthyer, te automobili i janë bllokuar rrotat.
-Personeli nga “Parkimet e qytetit” të cilët ende ishin në vend, më thanë se dënimi është 1000 denarë. Për të paguar dënimin, më dhanë llogari fiskale në të cilën shkruan se për bilet të humbur, duhet të paguaj dënim dy herë nga 500 denarë. As kam humbur biletë, as asgjë. Kjo është mbulesë e tyre- thotë Pitoshka.
Në kumtesën e “Parkimeve të qytetit” qëndron se “në përputhje me vendimin për përcaktimin e tarifës së çmimeve sipas zonave për organizimin e parkimit zonal, të sjellur nga Këshilli i Komunës së Manastirit më 21 qershor 2012, parashihet që largimi i automjeteve të ndalura apo të parkuara jashtë rregullave të bëhet me vendosjen e mjetit mekanik për bllokim apo për ngritje të automjetit. Ky vendiim ka hyrë në fuqi ditën që është sjellur dhe i njëjti është publikuar në “Buletinin zyrtar të Komunës së Manastirit.
Shoqata për qëllim të veçantë “Parkimet e qytetit” si organizator i parkimit, dhe pas konsultimit paraprak me sektorin për urbanizëm, shërbime komunale dhe mbrojtje të ambientit jetësor pranë Komunës së Manastirit, vendosi që këtë autorizim vetanak ta aplikojë në praktikë nga 10 marsi 2015.
Zëdhënësja e Komunës së Manastirit, Natasha Poposka, për “Meta”, thotë se janë njoftuar me rastin dhe do të shpjegohen në mënyrë plotësuese, si dhe për çështjen se ku do të shkojnë paratë nga dënimet që i ndan “Parkimet e qytetit” në arkën e Komunës së Manastirit apo tek koncesioneri i parkimeve.
Është ndalur e gjithë procedura deri në verifikimin e kompetencave-thotë Poposka.
Nga policia e Manastirit, megjithatë, janë kategorikë se në përputhje me Ligjin për siguri në komunikacion, askush tjetër pos policisë nuk mund të dënojë për kundërvajtje në komunikacion.
-Te Ligji, askund nuk qëndron se dikush tjetër mundet të dënojë përkrah kompetencave tona. Gjithashtu, ne nga Komuna gjer më tani nuk kemi marrë asnjë akt zyrtar se ka kontratë të atillë në mes tyre dhe “Parkimeve të qytetit”-tha zëdhënësi i SPB të Manastirit, Magdalena Dimitrovska për “Meta”.
Qytetarët e Manastirit kërkojnë debat në Kuvend për ajrin e ndotur
Qytetarët e Manastirit që luftojnë për ajër të pastër nga shoqata “Bëhet fjalë për ne” kërkojnë debat parlamentar për ajrin e ndotur në vend. Në kërkesën e dorëzuar deri tek kryetari i Kuvendit, Trajko Veljanovski, koordinatorët e grupeve të deputetëve dhe deri tek Komisioni parlamentar për ambient jetësorë, kërkojnë debat për ndikimin e termo- centraleve ndaj ambientit në vend.
-Kërkesën e kemi dërguar para Vitit të Ri dhe ende nuk kemi përgjigje nga Veljanovski për atë nëse do të hapet debat për këtë çështje të ndjeshme, që na tangon të gjithë neve. Tani sërish e përkujtuam sepse shëndeti dhe cilësia e jetës sonë varet nga ajo se në çfarë ambienti jetojmë- thotë Goran Pinza nga shoqata “Bëhet fjalë për ne”.
Nga kjo shoqatë apelojnë të shpejtohet projekti i premtuar nga pushteti për ngrohjen e tre komunave të Pelagonisë, Manastir, Novac dhe Mogilë, përmes REK Bitola, me çka do të ulej ndotja e ajrit në qytet.
Nga shoqata edhe njëherë përkujtojnë komunën se publikisht ka premtuar analizë të ajrit në qytet dhe se arsyetimi për tenderë të dështuar nuk do të pranohet derisa qytetarët e Manastirit nuk marrin përgjigje të qartë për atë kush janë ndotësit kryesore të ajrit në qytet.
A.B
Fshatrat nga rrethina e Manastirit tërësisht nën ujë
Sme shi përfshiu edhe fshatrat më të afërt përreth Manastirit të cilat janë tërësisht të vërshuara. Në Kravar, Optiçar, Poeshevë, Logovard, Orizare të Poshtme, Karaman dhe Trn qytetarët me çizme futen nëpër shtëpitë e tyre ndërsa disa të ngujuar nga uji fare nuk dalin nga shtëpitë.
Me pompa secili nga pronarët përpiqet të zvogëlon sasinë e ujit nga brendia e objekteve, por uji përsëri vërshon. Banorët ankohen se gjatë verës kanë alarmuar se kanalet janë përplot dhe vërshime mund të ketë edhe prej shiut më të thjeshtë.
-Ja çfarë na ndodhi edhe pse kemi paralajmëruar me muaj të tërë. Tek unë në shtëpi duhet të futemi me çizme sepse uji është deri në gjunj. Këtë e ndjej si dënim, jemi pa ndihmë- thotë një banor i fshatit Kravar.
Shtabi i krizave në Manastir sot doli në terren dhe vetëm e vërtetoi gjendjen me vërshimet në fshatrat që janë vetëm 1 deri 2 km nga qyteti. Mekanizimi i ndërmarrjeve komunale sot bënte pastrimin e kanaleve. Kritike është në fshatrat Karaman dhe Trn.
-Edhe në fshatrat tona kishte vërshim të ujit, në Kravar, Egri, Opshtiçar e deri në Kremenicë, intervenojmë me pompa ndërsa në ndihmë na doli edhe zjarrfikësit e Manastirit. Shumë fshatra janë të përfshirë nga vërshimet edhe në anën tjetër të Manastirit në Karaman dhe Trn. Shtabi i krizave më informoi për një rast specifik të derdhjes së lumit Crna tek Loznani. Kapacitetet e lumit Crna dhe kanalet nuk mjaftojnë që t’i pranojnë këto ujëra në fushë, madje edhe nëse ato janë të pastruara. Nëse ka nevojë ne jemi të gatshëm për evakuim të popullatës në këtë fshatra kritike- thotë kryetari i Manastirit, Vladimir Talevski.
Megjithatë, situata më e rëndë është në Pelagoni gjegjësisht në komunat Mogila dhe Novac. Atje sot ishte ministri i financave, Zoran Stavrevski, i cili personalisht konstatoi se gjendja në këtë rajon është serioze. Stavrevski paralajmëroi se nëse nevojitet në Pelagoni do të intervoj policia dhe ushtria që pasojat të jenë më të vogla.
-Në komunën Mogila gjendja është serioze ndërsa në disa vendbanime, uji përveç në fushë është futur deri tek shtëpitë ndërsa në disa shtëpi janë përmbytur vetëm podrumet. Ka dëme materiale dhe është e nevojshme që në terren të angazhohet mekanizimi dhe të bëhen përpjekje shtesë që të pengohet pasojat më të mëdha- thotë Stavrevski.
Gjithashtu pasojat nga moti dhe reshjet e shiut ndjehen në fushën që është pjesë e komunës Novaci, si pasojë e vërshimit të ujit. Megjithatë, këtu minimale janë rreziqet për jetën e qytetarëve, pronës, bagëtive- konstatoi ministri Stavrevski.
-Në Novaci para se gjithash kemi dëmtim të fushave nga vërshimi i ujit të lumit Crna. Por megjithatë këtu ka organizim të mirë, komuna, banorët dhe Shtabi i krizave dhe për këtë pasojat janë më të vogla.
A.B
Pelagonia me diga do të mbrohet nga vërshimet eventuale
Radhiten thasët me rërë, me eskavatorë bëhen digat, mbrohen shtëpitë dhe pjesët tjera nga vërshimet eventuale. Kjo është pamja sot në Pelagoni, pas paralajmërimeve për reshje të reja të shiut në rajon si dhe për vërshimin e lumenjve. Komuna Novaci, e cila është më e kapluar nga kjo gjendje dhe ku janë vërshuar disa qindra hektarë tokë pjellore, tanimë ka locuar pikat kritika dhe me mekanizëm ka filluar të vendos diga dhe tampon. Prej sot në mëngjes, në pjesën e Manastirit të Pelagonisë ka erë të fuqishme.
-Seriozisht i morëm paralajmërimet dhe filluam të bëjmë diga mbrojtëse, me thasë, ma tampon, që të mbrohemi nga vërshimet eventuale të shtëpive dhe fermave. E dini se Crna Reka tanimë vërshoi ndërsa dëme ka edhe nga vërshimi i kanalit të dhjetë në fshatin Negotinë- thotë kryetari i komunës Novaci, Lazar Kotevski.
Edhe bujqit edhe autoritetet lokale në Pelagoni janë të njëzëri se mbrojtja më e madhe nga vërshimet është pastrimi i lumit Crna, e cila ka fundërrinë prej 1,5 metra si pasojë e anashkalimit të saj në 35 vitet e fundit.
-Kërkojmë nga qeveria të ndaj mjete për furnizimin e mekanizimit përkatës, i cili do ta pastroj dhe zgjeroj shtratin e Crna Rekaë- thotë Kotevski.
Në ndërkohë, në komunën Novaci priten komisionet për vlerësimin e dëmeve nga vërshimet e javës së kaluar.
A.B
E kujt është kamera e “A1on”?
Këshilltarët e partisë në pushtet në Këshillin e seancës së sotme të Manastirit kanë kërkuar të hiqet nga salla kamera“A1on”, kurse nga portali të konfirmojnë se a është kamera e tyre, pohojnë këshilltarët. Këshilltari i VMRO- DPMNE-së, i cili gjithashtu është zëdhënës i degës së partisë, Blagoja Shaklevski, pasi ka filluar seanca dhe diskutimi i pikës së parë nga rendi i ditës, ka kërkuar të pastrohet me dilemën “ e kujt është kamera e A1on”, me arsyetimin se materiali i xhiruar nuk shkon në internet faqen e portalit, por në kanalin partiak të LSDM-së në Jutjub”.
Pas kësaj këshilltarët kanë ndërprerë seancën dhe kanë pasur koordinim të gjatë. Këshilltari i PLD-së, Valentin Gruevski, thotë se pushteti në Manastir ka kërkuar që mediumet të braktisin seancën, një presedan i paparë sepse seancat janë publike dhe të garantuara me statutin e Këshillit.
Ky është presion i paparë i pushtetit që të mbyll seancën për publikun dhe njëherë mediumet të veçohen pro dhe kundër pushtetit. Sipas statutit të komunës, seancat janë të hapura për publikun, vetëm atëherë nëse për mbylljen e seancave votojnë dy të tretat e këshilltarëve – thotë Gruevski.
Këshilli i VMRO- DPMNE-së, Shaklevski, nga ana tjetër shpjegon se duhet të dihet për kë kamera xhiron, sepse materialet e incizuara janë abuzuar në “Jutub”,kur në shënjestër ishte kryetarja e Këshillit, Silvana Angelevska.
Nuk kërkova të hiqet kamera, por kërkova koordinimi dhe të pastrohet puna për atë se e kujt është kamera. Sepse materiali i xhiruar shkon në faqen partiake të LSDM-së dhe të kanalit të rremë të”Jutjubit”, kinse Këshilli i komunës. Ndërkaq, edhe për ne seancat janë të hapura për publikun- tha Shkalevski.
Pas disa orëve koordinim, seanca e Këshillit vazhdoi, pro siç thotë Shklevski, nga kameramani është kërkuar të legjitimohet.
A.B.
mkd_Cyrl als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn nob_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn mos_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn mos_Latn als_Latn als_Latn als_Latn als_Latn als_Latn als_Latn mos_Latn als_Latn als_Latn als_Latn als_Latn als_Latn als_Latn als_Latn mos_Latn